CELEX: 52012PC0787
Language: el
Date: 2013-01-07
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για τη θέσπιση κριτηρίων προσδιορισμού των περιπτώσεων στις οποίες τα θραύσματα χαλκού παύουν να αποτελούν απόβλητα σύμφωνα με την οδηγία 2008/98/ΕΚ του Ευρωπαϊκού Κοινοβουλίου και του Συμβουλίου

|
			
		
		
		52012PC0787
		
			Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για τη θέσπιση κριτηρίων προσδιορισμού των περιπτώσεων στις οποίες τα θραύσματα χαλκού παύουν να αποτελούν απόβλητα σύμφωνα με την οδηγία 2008/98/ΕΚ του Ευρωπαϊκού Κοινοβουλίου και του Συμβουλίου /* COM/2012/0787 final - 2012/0365 (NLE) */
			
				
		
		
			
			   	ΑΙΤΙΟΛΟΓΙΚΗ
ΕΚΘΕΣΗ
Σύμφωνα
με το άρθρο 6
παράγραφος 1
της οδηγίας
2008/98/ΕΚ για τα
απόβλητα,
ορισμένα
προσδιορισμένα
απόβλητα
παύουν να
αποτελούν
απόβλητα, εάν
έχουν υποστεί
εργασία
ανάκτησης και
εφόσον πληρούν
ειδικά κριτήρια
που θα
καθοριστούν
σύμφωνα με
τους όρους που
προβλέπει η εν
λόγω νομοθετική
πράξη. Σύμφωνα
με το άρθρο 6
παράγραφος 2
της εν λόγω
οδηγίας, τα
κριτήρια αυτά
πρέπει να
καθοριστούν
από την
Επιτροπή για
συγκεκριμένα
υλικά και να θεσπιστούν
με την
κανονιστική
διαδικασία με
έλεγχο που αναφέρεται
στο άρθρο 39
παράγραφος 2
της ως άνω
οδηγίας.
Προς
τούτο η
Ευρωπαϊκή
Επιτροπή
υπέβαλε προς
ψηφοφορία
σχέδιο
κανονισμού
στην επιτροπή
που έχει συσταθεί
βάσει του
άρθρου 39 της
οδηγίας. Η
επιτροπή δεν
διατύπωσε
ευνοϊκή γνώμη
για το σχέδιο
κανονισμού
κατά τη
συνεδρίασή της
στις 9 Ιουλίου 2012,
κυρίως λόγω
πολλών αποχών
(109). Ο κύριος
προβληματισμός
που εξέφρασαν
ορισμένα κράτη
μέλη ήταν ότι
θεώρησαν υπερβολικά
αυστηρό το
ποιοτικό
κριτήριο για
συνολική
περιεκτικότητα
ξένων υλών
χαμηλότερη από
2% στα θραύσματα
(σκραπ) χαλκού
που προκύπτουν
από τις εργασίες
ανάκτησης. Η
Επιτροπή έλαβε
γνώση του εν
λόγω
επιχειρήματος,
Ωστόσο
εμμένει και
παραπέμπει
αμετάβλητη τη
νομική πρόταση
στο Συμβούλιο,
βάσει της
τεχνικής έκθεσης
του Κοινού
Κέντρου
Ερευνών (ΚΚΕρ),
το οποίο,
κατόπιν
διαβούλευσης
με τους
ενδιαφερόμενους
φορείς,
αποφάνθηκε ότι
η συγκέντρωση
του 2% αποτελεί
ασφαλή οριακή
περιβαλλοντική
τιμή για τις
ξένες ύλες στα
θραύσματα
χαλκού που
παύουν να αποτελούν
απόβλητα
σύμφωνα με τον
όρο δ) στο άρθρο 6 παράγραφος
1 της οδηγίας
2008/98/ΕΚ. 
Ως εκ
τούτου και
σύμφωνα με τη
διαδικασία του
άρθρου 5α της
απόφασης 1999/468/EΚ,
υποβάλλεται
στο Συμβούλιο πρόταση
κανονισμού του
Συμβουλίου, η
οποία διαβιβάζεται
ταυτόχρονα στο
Ευρωπαϊκό
Κοινοβούλιο.
2012/0365 (NLE)
Πρόταση
ΚΑΝΟΝΙΣΜΟΣ
ΤΟΥ ΣΥΜΒΟΥΛΙΟΥ
για τη
θέσπιση
κριτηρίων
προσδιορισμού
των περιπτώσεων
στις οποίες τα
θραύσματα
χαλκού παύουν
να αποτελούν
απόβλητα
σύμφωνα με την
οδηγία 2008/98/ΕΚ του
Ευρωπαϊκού
Κοινοβουλίου
και του
Συμβουλίου
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, 
Έχοντας
υπόψη την
οδηγία 2008/98/ΕΚ του
Ευρωπαϊκού Κοινοβουλίου
και του
Συμβουλίου,
της 19ης
Νοεμβρίου 2008, για
τα απόβλητα
και την
κατάργηση
ορισμένων οδηγιών[1], και
ιδίως το άρθρο 6
παράγραφος 2,
Έχοντας
υπόψη την
πρόταση της
Ευρωπαϊκής
Επιτροπής,
Εκτιμώντας
τα ακόλουθα: 
(1)       Από
την αξιολόγηση
διαφόρων ροών
αποβλήτων προκύπτει
ότι οι αγορές
ανακύκλωσης
θραυσμάτων
(σκραπ) χαλκού
θα
επωφελούνταν
από τον
καθορισμό
ειδικών
κριτηρίων
προσδιορισμού
των
περιπτώσεων
στις οποίες
παύουν να αποτελούν
απόβλητα τα
θραύσματα
χαλκού που
προέρχονται
από απόβλητα .
Τα κριτήρια
αυτά θα πρέπει
να διασφαλίζουν
υψηλό επίπεδο
προστασίας του
περιβάλλοντος.
Και να
εφαρμόζονται
με την
επιφύλαξη του
χαρακτηρισμού
από τρίτες
χώρες ως
αποβλήτων των
ανακτημένων θραυσμάτων
χαλκού.
(2)       Από
τις εκθέσεις
του Κοινού
Κέντρου
Ερευνών της Ευρωπαϊκής
Επιτροπής
προκύπτει ότι
υπάρχει αγορά
και ζήτηση για
τα θραύσματα
χαλκού, με
σκοπό τη χρήση
τους ως πρώτης
ύλης στον
μεταλλουργικό
κλάδο
παραγωγής μη
σιδηρούχων
μετάλλων. Συνεπώς,
τα θραύσματα
χαλκού θα πρέπει
να είναι
επαρκούς
καθαρότητας
και να πληρούν τα
σχετικά
πρότυπα ή τις
προδιαγραφές
που απαιτεί ο
μεταλλουργικός
κλάδος
παραγωγής μη
σιδηρούχων
μετάλλων.
(3)       Τα
κριτήρια προσδιορισμού
των
περιπτώσεων
στις οποίες τα
θραύσματα
χαλκού παύουν
να αποτελούν
απόβλητα θα πρέπει
να
διασφαλίζουν
ότι τα
θραύσματα
χαλκού που
προκύπτουν από
διαδικασία
ανάκτησης
ανταποκρίνονται
στις τεχνικές
απαιτήσεις του
μεταλλουργικού
κλάδου
παραγωγής μη
σιδηρούχων
μετάλλων,
συμμορφώνονται
με την κείμενη
νομοθεσία και
τα ισχύοντα
για προϊόντα
πρότυπα, και
δεν
συνεπάγονται
συνολικά
δυσμενείς επιπτώσεις
για το
περιβάλλον ή
την ανθρώπινη
υγεία. Από τις
εκθέσεις του
Κοινού Κέντρου
Ερευνών της Ευρωπαϊκής
Επιτροπής
προκύπτει ότι
τα
προτεινόμενα
κριτήρια για τα
απόβλητα που
χρησιμοποιούνται
ως εισροές για εργασίες
ανάκτησης, για
τις διεργασίες
και τεχνικές
επεξεργασίας,
καθώς και για
τα θραύσματα
χαλκού που
προκύπτουν από
εργασίες
ανάκτησης,
εξυπηρετούν
τους εν λόγω
στόχους, καθώς
αναμένεται να
έχουν ως
αποτέλεσμα την
παραγωγή
θραυσμάτων
χαλκού χωρίς
επικίνδυνες
ιδιότητες και
επαρκώς
απαλλαγμένων
από μέταλλα
πλην χαλκού
και μη
μεταλλικών
ενώσεων.
(4)       Για
να
διασφαλισθεί η
συμμόρφωση με
τα κριτήρια, είναι
σκόπιμο να
προβλεφθεί
τόσο η παροχή
πληροφοριών
σχετικά με τα
θραύσματα
χαλκού που
έχουν πάψει να
αποτελούν
απόβλητα όσο
και η εφαρμογή
συστήματος
διαχείρισης.
(5)       Η
αναθεώρηση των
κριτηρίων
ενδέχεται να
αποδειχθεί
αναγκαία εάν,
με βάση την
παρακολούθηση
της εξέλιξης
των συνθηκών
της αγοράς για
θραύσματα
χαλκού, παρατηρηθούν
δυσμενείς
επιπτώσεις
στις αγορές ανακύκλωσης
θραυσμάτων
χαλκού, ιδίως
όσον αφορά τη
διαθεσιμότητα
θραυσμάτων
χαλκού και την
πρόσβαση σε
αυτά.
(6)       Για
να δοθεί στις
επιχειρήσεις η
δυνατότητα να
προσαρμοστούν
στα κριτήρια
προσδιορισμού
των περιπτώσεων
στις οποίες τα
θραύσματα
χαλκού παύουν
να αποτελούν
απόβλητα,
είναι σκόπιμο
να προβλεφθεί
εύλογο χρονικό
διάστημα πριν
να τεθεί σε
εφαρμογή ο
παρών
κανονισμός.
(7)       Η
επιτροπή που
έχει συσταθεί
βάσει του
άρθρου 39
παράγραφος 1
της οδηγίας
2008/98/ΕΚ δεν γνωμοδότησε
για τα μέτρα
που
προβλέπονται
στον παρόντα κανονισμό.
Ως εκ τούτου, η
Επιτροπή
υπέβαλε στο Συμβούλιο
πρόταση
σχετικά με τα
εν λόγω μέτρα,
την οποία
διαβίβασε
ταυτόχρονα στο
Ευρωπαϊκό
Κοινοβούλιο,
ΕΞΕΔΩΣΕ
ΤΟΝ ΠΑΡΟΝΤΑ
ΚΑΝΟΝΙΣΜΟ:
Άρθρο 1
Αντικείμενο
Ο παρών
κανονισμός
καθορίζει τα
κριτήρια
προσδιορισμού
των
περιπτώσεων
στις οποίες τα
θραύσματα
χαλκού παύουν
να αποτελούν
απόβλητα.
Άρθρο 2
Ορισμοί
Για τους
σκοπούς του
παρόντος
κανονισμού
ισχύουν οι
ορισμοί της
οδηγίας 2008/98/ΕΚ.
Επιπροσθέτως
ισχύουν οι
ακόλουθοι
ορισμοί:
1.           «θραύσματα
(σκραπ) χαλκού»:
τα θραύσματα
(σκραπ) μετάλλων
τα οποία
αποτελούνται
κυρίως από
χαλκό και κράματα
χαλκού· 
2.           «κάτοχος»:
το φυσικό ή
νομικό πρόσωπο
στην κατοχή του
οποίου
βρίσκονται τα
θραύσματα
χαλκού·
3.           «παραγωγός»:
ο κάτοχος ο
οποίος
μεταβιβάζει τα
θραύσματα
χαλκού σε άλλο
κάτοχο για
πρώτη φορά ως
θραύσματα
χαλκού τα
οποία έπαυσαν
να είναι
απόβλητα·
4.           «εισαγωγέας»:
κάθε φυσικό ή
νομικό πρόσωπο
εγκατεστημένο
στην Ένωση, το
οποίο εισάγει
στο τελωνειακό
έδαφος της Ένωσης
θραύσματα
χαλκού τα
οποία έπαυσαν
να είναι
απόβλητα 
5.           «ειδικευμένο
προσωπικό»:
προσωπικό το
οποίο διαθέτει
την κατάλληλη
πείρα ή
κατάρτιση ώστε
να παρακολουθεί
και να
αξιολογεί τις
ιδιότητες των
θραυσμάτων
χαλκού·
6.           «οπτική
εξέταση»:
εξέταση των
θραυσμάτων
χαλκού που
καλύπτει όλα
τα μέρη του
εκάστοτε
φορτίου και κατά
την οποία
χρησιμοποιούνται
οι ανθρώπινες
αισθήσεις ή μη
εξειδικευμένος
εξοπλισμός·
7.           «φορτίο»:
παρτίδα
θραυσμάτων
χαλκού που
προορίζεται
για παράδοση
από παραγωγό
σε άλλο κάτοχο
και μπορεί να
περιέχεται σε
μία ή
περισσότερες
μονάδες
μεταφοράς,
όπως
εμπορευματοκιβώτια.
Άρθρο 3
Κριτήρια
για τα
θραύσματα
χαλκού
Τα
θραύσματα
χαλκού παύουν
να αποτελούν
απόβλητα όταν,
κατά τη
μεταβίβαση από
τον παραγωγό
σε άλλο κάτοχο,
πληρούνται
όλες οι ακόλουθες
προϋποθέσεις:
1)           τα
θραύσματα
χαλκού που
προκύπτουν από
την εργασία
ανάκτησης
πληρούν τα
κριτήρια που
προβλέπονται
στο παράρτημα I
τμήμα 1·
2)           τα
απόβλητα που
χρησιμοποιούνται
ως εισροές στην
εργασία
ανάκτησης
πληρούν τα
κριτήρια που
προβλέπονται στο
παράρτημα I
τμήμα 2·
3)           τα
απόβλητα που
χρησιμοποιούνται
ως εισροές στην
εργασία
ανάκτησης
έχουν υποστεί
επεξεργασία σύμφωνα
με τα κριτήρια
που
προβλέπονται
στο παράρτημα I
τμήμα 3
4)           ο
παραγωγός έχει
εκπληρώσει τις
υποχρεώσεις
που
προβλέπονται
στα άρθρα 4 και 5.
Άρθρο 4
Δήλωση
συμμόρφωσης
1.           Για
κάθε φορτίο
θραυσμάτων
χαλκού, ο
παραγωγός ή ο
εισαγωγέας
εκδίδει δήλωση
συμμόρφωσης
σύμφωνα με το
υπόδειγμα που
παρατίθεται
στο παράρτημα II.
2.           Ο
παραγωγός ή ο εισαγωγέας
διαβιβάζει τη
δήλωση
συμμόρφωσης στον
επόμενο κάτοχο
του φορτίου
θραυσμάτων
χαλκού. Ο
παραγωγός ή ο
εισαγωγέας
φυλάσσει
αντίγραφο της
δήλωσης
συμμόρφωσης
για περίοδο
τουλάχιστον ενός
έτους από την
ημερομηνία
έκδοσής της
και το θέτει
στη διάθεση των
αρμοδίων αρχών
κατόπιν
αιτήματός
τους.
3.           Η
δήλωση
συμμόρφωσης
επιτρέπεται να
εκδοθεί σε ηλεκτρονική
μορφή.
Άρθρο 5
Σύστημα
διαχείρισης
1.           Ο
παραγωγός
εφαρμόζει
σύστημα
διαχείρισης
που αποδεικνύει
τη συμμόρφωση
με τα κριτήρια
που αναφέρονται
στο άρθρο 3.
2.           Το
σύστημα
διαχείρισης
περιλαμβάνει
σειρά από τεκμηριωμένες
διαδικασίες
για καθεμία
από τις ακόλουθες
πτυχές:
α)      παρακολούθηση
της ποιότητας
των θραυσμάτων
χαλκού που
προκύπτουν από
τις εργασίες
ανάκτησης, όπως
ορίζεται στο
παράρτημα Ι
σημείο 1 (συμπεριλαμβανομένων
δειγματοληψιών
και αναλύσεων)·
β)      αποτελεσματικότητα
της
παρακολούθησης
της ακτινοβολίας,
όπως ορίζεται
στο παράρτημα
Ι σημείο 1.5·
γ)      έλεγχος
αποδοχής των
αποβλήτων που
χρησιμοποιούνται
ως εισροές
στην εργασία
ανάκτησης,
όπως ορίζεται
στο παράρτημα
Ι σημείο 2·
δ)      παρακολούθηση
των διεργασιών
και τεχνικών
επεξεργασίας
που
περιγράφονται
στο παράρτημα
Ι σημείο 3.3·
ε)      πληροφορίες
από τους
πελάτες όσον
αφορά τη συμμόρφωση
με τα ισχύοντα
για την
ποιότητα των
θραυσμάτων
χαλκού·
στ)    τήρηση
αρχείων με τα
αποτελέσματα
της
παρακολούθησης
που εκτελείται
σύμφωνα με τα
στοιχεία α) έως
δ)·
ζ)      αναθεώρηση
και βελτίωση
του συστήματος
διαχείρισης·
η)      κατάρτιση
προσωπικού.
3.           Το
σύστημα
διαχείρισης
καθορίζει
επίσης τις ειδικές
απαιτήσεις
παρακολούθησης
που προβλέπονται
στο παράρτημα
Ι για κάθε
κριτήριο.
4.           Σε
περίπτωση που
κάποια από τις
επεξεργασίες
που αναφέρονται
στο παράρτημα I
τμήμα 3.3
εκτελείται από
προηγούμενο
κάτοχο, ο
παραγωγός
βεβαιώνεται ότι
ο προμηθευτής
εφαρμόζει
σύστημα
διαχείρισης το
οποίο πληροί
τις απαιτήσεις
του παρόντος
άρθρου.
5.           Η
συμμόρφωση του
συστήματος
διαχείρισης με
τις απαιτήσεις
του παρόντος
άρθρου
επαληθεύεται
από οργανισμό
αξιολόγησης
της
συμμόρφωσης,
όπως αυτός
ορίζεται στον
κανονισμό (ΕΚ)
αριθ. 765/2008 του
Ευρωπαϊκού
Κοινοβουλίου
και του
Συμβουλίου[2], ο
οποίος έχει διαπιστευτεί
σύμφωνα με τον
εν λόγω
κανονισμό, ή
από επαληθευτή
περιβάλλοντος,
όπως αυτός
ορίζεται στο
άρθρο 20 παράγραφος
2 στοιχείο β) του
κανονισμού (ΕΚ)
αριθ. 1221/2009 του
Ευρωπαϊκού
Κοινοβουλίου
και του
Συμβουλίου[3], ο
οποίος είναι
διαπιστευμένος
ή
αδειοδοτημένος
σύμφωνα με το
εν λόγω άρθρο. Η
επαλήθευση
διενεργείται
ανά τριετία.
Μόνο
επαληθευτές με
το ακόλουθο
πεδίο
διαπίστευσης ή
άδεια βάσει
των κωδικών NACE,
όπως ορίζονται
στον κανονισμό
(ΕΚ) αριθ. 1893/2006 του Ευρωπαϊκού
Κοινοβουλίου
και του
Συμβουλίου[4],
θεωρείται ότι
διαθέτουν
επαρκή ειδική
πείρα ώστε να
εκτελούν την
επαλήθευση που
αναφέρεται
στον εν λόγω
κανονισμό:
α) *
Κωδικός NACE 38
(Συλλογή,
επεξεργασία
και διάθεση
αποβλήτων·
ανάκτηση
υλικών)· ή
β)* Κωδικός
NACE 24 (Παραγωγή
βασικών
μετάλλων) που
περιλαμβάνει ειδικότερα
τον επιμέρους
κωδικό 24.44
(Παραγωγή χαλκού).
6.           Ο
εισαγωγέας
απαιτεί από
τους
προμηθευτές
του να εφαρμόζουν
σύστημα
διαχείρισης
σύμφωνο με τις
απαιτήσεις των
παραγράφων 1, 2
και 3 και επαληθευμένο
από ανεξάρτητο
εξωτερικό
επαληθευτή.
Το
σύστημα
διαχείρισης
προμηθευτή
πιστοποιείται
από οργανισμό
αξιολόγησης
της
συμμόρφωσης ο
οποίος είναι
διαπιστευμένος
από έναν από
τους ακόλουθους:
α)      φορέα
διαπίστευσης
αξιολογημένο
επιτυχώς από ομότιμους
για την εν λόγω
δραστηριότητα
από φορέα που
έχει αναγνωριστεί
βάσει του
άρθρου 14 του
κανονισμού (ΕΚ)
αριθ. 765/2008·
β)      επαληθευτή
περιβάλλοντος
διαπιστευμένο
ή εγκεκριμένο,
σύμφωνα με τον
κανονισμό (ΕΚ)
αριθ. 1221/2009, από φορέα
διαπίστευσης ή
αδειοδότησης ο
οποίος υπόκειται
επίσης σε
αξιολόγηση
ομότιμων
σύμφωνα με το άρθρο
31 του εν λόγω
κανονισμού.
Οι
επαληθευτές
που επιθυμούν
να
δραστηριοποιηθούν
σε τρίτες
χώρες πρέπει
να λάβουν
ειδική
διαπίστευση ή
άδεια, σύμφωνα
με τις ειδικές
διατάξεις του
κανονισμού (ΕΚ)
αριθ. 765/2008 ή του
κανονισμού (ΕΚ)
αριθ. 1221/2009 σε
συνδυασμό με
την απόφαση 2011/832/EΕ
της Επιτροπής[5].
7.           Ο
παραγωγός
παρέχει στις
αρμόδιες αρχές
πρόσβαση στο
σύστημα
διαχείρισης
κατόπιν
αιτήματός
τους.
Άρθρο 6
Έναρξη
ισχύος
Ο παρών
κανονισμός
αρχίζει να
ισχύει την
εικοστή ημέρα
από την
δημοσίευσή του
στην Επίσημη
Εφημερίδα της
Ευρωπαϊκής
Ένωσης.
Εφαρμόζεται
[έξι μήνες μετά
την ημερομηνία
έκδοσης].
Ο
παρών
κανονισμός
είναι
δεσμευτικός ως
προς όλα τα
μέρη του και
ισχύει άμεσα
στα κράτη μέλη
σύμφωνα με τις
Συνθήκες.]
Βρυξέλλες,
                                                                       Για
το Συμβούλιο
                                                                       Ο
Πρόεδρος
ΠΑΡΑΡΤΗΜΑ
I
Κριτήρια
για θραύσματα
(σκραπ) χαλκού 
 Κριτήρια || Απαιτήσεις αυτοπαρακολούθησης 
 Τμήμα 1. Ποιότητα των θραυσμάτων χαλκού που προκύπτουν από εργασίες ανάκτησης 
 1.1         Τα θραύσματα ταξινομούνται ανάλογα με τις προδιαγραφές του πελάτη, τις προδιαγραφές του κλάδου ή τα πρότυπα για άμεση χρήση στην παραγωγή μεταλλικών ουσιών ή αντικειμένων από χυτήρια, μονάδες εξευγενισμού, μονάδες ανάτηξης ή άλλους παραγωγούς μετάλλων. || Κάθε φορτίο ταξινομείται από ειδικευμένο προσωπικό.   
 1.2         Η συνολική ποσότητα ξένων υλών είναι ≤ 2% κατά βάρος.               Ξένες ύλες είναι οι εξής: α)      μέταλλα, εκτός από χαλκό και κράματα χαλκού· β)      μη μεταλλικά υλικά, όπως χώμα, σκόνη, μονωτικά υλικά και γυαλί· γ)       εύφλεκτα μη μεταλλικά υλικά, όπως καουτσούκ, πλαστικές ύλες, ύφασμα, ξύλο και άλλες χημικές ή οργανικές ουσίες· δ)      σκωρίες, σκωρίες υψικαμίνων με μορφή σπυρωτής σκόνης, υπολείμματα ξαφρίσματος, σκόνη φίλτρων αέρα, σκόνη λείανσης, ιλύς.   || Κάθε φορτίο υποβάλλεται σε οπτική εξέταση από ειδικευμένο προσωπικό. Ανά τακτά χρονικά διαστήματα (τουλάχιστον κάθε 6 μήνες), αντιπροσωπευτικά δείγματα κάθε κατηγορίας θραυσμάτων χαλκού αναλύονται για να μετρηθεί η συνολική ποσότητα ξένων υλών. Η συνολική ποσότητα ξένων υλών μετράται με ζύγιση, μετά τον διαχωρισμό των μεταλλικών σωματιδίων και αντικειμένων χαλκού/κραμάτων χαλκού από σωματίδια και αντικείμενα που αποτελούνται από ξένες ύλες, με χειρωνακτική διαλογή ή με άλλο μέσο διαχωρισμού (π.χ. με μαγνήτη ή βάσει πυκνότητας). Η κατάλληλη συχνότητα ανάλυσης των αντιπροσωπευτικών δειγμάτων καθορίζεται με βάση τους ακόλουθους παράγοντες: α)      τον αναμενόμενο ρυθμό μεταβλητότητας (για παράδειγμα, όπως προκύπτει από τα αποτελέσματα του παρελθόντος)· β)      τον εγγενή κίνδυνο μεταβλητότητας της ποιότητας των αποβλήτων που χρησιμοποιούνται ως εισροές στις εργασίες ανάκτησης και κατά την εκτέλεση της διεργασίας επεξεργασίας· γ)       την εγγενή ακρίβεια της μεθόδου παρακολούθησης και δ)      τον βαθμό στον οποίο τα αποτελέσματα προσεγγίζουν τις οριακές τιμές για τη συνολική ποσότητα ξένων υλών. Η διαδικασία καθορισμού της συχνότητας παρακολούθησης τεκμηριώνεται στο πλαίσιο του συστήματος διαχείρισης και είναι διαθέσιμη για έλεγχο. 
 1.3         Τα θραύσματα δεν περιέχουν υπερβολική ποσότητα οξειδίων μετάλλου σε οποιαδήποτε μορφή, εκτός από τις τυπικές ποσότητες που προκύπτουν από την εξωτερική αποθήκευση των έτοιμων θραυσμάτων υπό κανονικές ατμοσφαιρικές συνθήκες. || Κάθε φορτίο υποβάλλεται σε οπτική εξέταση από ειδικευμένο προσωπικό. 
 1.4         Τα θραύσματα είναι απαλλαγμένα από εμφανή έλαια, ελαιώδη γαλακτώματα, λιπαντικά ή λίπη, εκτός από αμελητέες ποσότητες που δεν προκαλούν στάλαξη. || Ειδικευμένο προσωπικό διενεργεί οπτική εξέταση κάθε φορτίου, με ιδιαίτερη προσοχή στα μέρη εκείνα όπου υπάρχουν μεγαλύτερες πιθανότητες στάλαξης ελαίων. 
 1.5         Δεν είναι αναγκαία η λήψη μέτρων αντιμετώπισης σύμφωνα με τους εθνικούς ή διεθνείς κανόνες για τις διαδικασίες παρακολούθησης και αντιμετώπισης ραδιενεργών θραυσμάτων μετάλλων. Η απαίτηση αυτή ισχύει με την επιφύλαξη της νομοθεσίας για την προστασία της υγείας των εργαζομένων και του κοινού που θεσπίστηκε στο κεφαλαίο ΙΙΙ της Συνθήκης Ευρατόμ, και ιδίως της οδηγίας 96/29/Ευρατόμ του Συμβουλίου. || Η ραδιενέργεια κάθε φορτίου παρακολουθείται από ειδικευμένο προσωπικό. Κάθε φορτίο θραυσμάτων συνοδεύεται από πιστοποιητικό που έχει συνταχθεί σύμφωνα με τους εθνικούς ή διεθνείς κανόνες για τις διαδικασίες παρακολούθησης και αντιμετώπισης ραδιενεργών θραυσμάτων μετάλλων. Το πιστοποιητικό επιτρέπεται να περιλαμβάνεται σε άλλα έγγραφα που συνοδεύουν το φορτίο.   
 1.6         Τα θραύσματα δεν εμφανίζουν καμία από τις επικίνδυνες ιδιότητες που αναφέρονται στο παράρτημα III της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου. Τα θραύσματα συμμορφώνονται με τα όρια συγκέντρωσης που καθορίζονται στην απόφαση 2000/532/ΕΚ[6] της Επιτροπής και δεν υπερβαίνουν τα όρια συγκέντρωσης που καθορίζονται στο παράρτημα IV του κανονισμού (EΚ) αριθ. 850/2004 του Ευρωπαϊκού Κοινοβουλίου και του Συμβουλίου[7]. Οι ιδιότητες των κραμάτων μετάλλων που περιέχονται στα κράματα χαλκού δεν εμπίπτουν στην εν λόγω απαίτηση. || Κάθε φορτίο υποβάλλεται σε οπτική εξέταση από ειδικευμένο προσωπικό. Σε περίπτωση που από την οπτική εξέταση προκύψουν τυχόν υποψίες για ενδεχόμενες επικίνδυνες ιδιότητες, λαμβάνονται κατάλληλα συμπληρωματικά μέτρα ελέγχου, όπως δειγματοληψίες και δοκιμές, όπου αυτό κρίνεται σκόπιμο. Το προσωπικό είναι εκπαιδευμένο σχετικά με τις δυνητικές επικίνδυνες ιδιότητες που μπορεί να σχετίζονται με τα θραύσματα χαλκού καθώς και σχετικά με τα συστατικά ή τα χαρακτηριστικά των υλικών που επιτρέπουν την αναγνώριση των επικίνδυνων ιδιοτήτων. Η διαδικασία αναγνώρισης των επικίνδυνων υλικών τεκμηριώνεται στο πλαίσιο του συστήματος διαχείρισης. 
 1.7         Τα θραύσματα δεν περιέχουν πεπιεσμένα, κλειστά ή ανεπαρκώς ανοικτά δοχεία που μπορεί να προκαλέσουν εκρήξεις σε μεταλλουργική κάμινο. || Κάθε φορτίο υποβάλλεται σε οπτική εξέταση από ειδικευμένο προσωπικό. 
 1.8         Τα θραύσματα δεν περιέχουν PVC σε μορφή επικαλύψεων, χρωμάτων ή υπολειμμάτων πλαστικών. || Κάθε φορτίο υποβάλλεται σε οπτική εξέταση από ειδικευμένο προσωπικό. 
 Τμήμα 2. Απόβλητα που χρησιμοποιούνται ως εισροές στην εργασία ανάκτησης 
 2.1         Μόνο απόβλητα που περιέχουν ανακτήσιμο χαλκό ή κράματα χαλκού επιτρέπεται να χρησιμοποιούνται ως εισροές. 2.2         Δεν χρησιμοποιούνται ως εισροές επικίνδυνα απόβλητα, εκτός εάν υπάρχει απόδειξη ότι έχουν εφαρμοστεί οι διεργασίες και οι τεχνικές που ορίζονται στα κριτήρια για τις «διεργασίες και τεχνικές επεξεργασίας» με σκοπό την εξάλειψη όλων των επικίνδυνων ιδιοτήτων. 2.3         Δεν χρησιμοποιούνται ως εισροές τα ακόλουθα απόβλητα: α)      ρινίσματα λιμαρίσματος και τόρνευσης που περιέχουν υγρά, όπως έλαια ή ελαιώδη γαλακτώματα και β)      κάδοι και δοχεία, με εξαίρεση τον εξοπλισμό οχημάτων στο τέλος του κύκλου ζωής τους, τα οποία περιέχουν ή περιείχαν έλαια ή χρώματα. || Διενεργείται έλεγχος αποδοχής όλων των αποβλήτων που παραλαμβάνονται (με οπτική εξέταση), καθώς και των συνοδευτικών εγγράφων, από ειδικευμένο προσωπικό το οποίο είναι εκπαιδευμένο στον τρόπο αναγνώρισης των αποβλήτων που δεν πληρούν τα κριτήρια του παρόντος τμήματος.   
 Τμήμα 3. Διεργασίες και τεχνικές επεξεργασίας 
 3.1         Τα θραύσματα χαλκού έχουν διαχωριστεί στην πηγή ή κατά τη συλλογή, ειδάλλως απόβλητα ως εισροές έχουν υποστεί επεξεργασία διαχωρισμού των θραυσμάτων χαλκού από τα μη μεταλλικά συστατικά και τα μεταλλικά συστατικά άνευ χαλκού. Τα θραύσματα χαλκού που προκύπτουν από τις εν λόγω εργασίες διατηρούνται χωριστά από άλλα απόβλητα. 3.2         Έχουν ολοκληρωθεί όλες οι μηχανικές κατεργασίες (όπως τεμαχισμός, διάτμηση, θρυμματισμός ή κοκκοποίηση, διαλογή, διαχωρισμός, καθαρισμός, απορρύπανση, εκκένωση) που απαιτούνται για την προετοιμασία των μεταλλικών θραυσμάτων για απευθείας εισροή με σκοπό την τελική χρήση. 3.3         Για τα απόβλητα που περιέχουν επικίνδυνα συστατικά ισχύουν οι ακόλουθες ειδικές απαιτήσεις: α)      υλικά εισροής που προέρχονται από απόβλητα ηλεκτρικού και ηλεκτρονικού εξοπλισμού ή από οχήματα στο τέλος του κύκλου ζωής τους έχουν υποβληθεί σε όλες τις επεξεργασίες που απαιτούνται κατά το άρθρο 6 της οδηγίας 2002/96/ΕΚ[8] του Ευρωπαϊκού Κοινοβουλίου και του Συμβουλίου και κατά το άρθρο 6 της οδηγίας 2000/53/ΕΚ[9] του Ευρωπαϊκού Κοινοβουλίου και του Συμβουλίου· β)      οι χλωροφθοράνθρακες που περιέχονται σε απορριπτόμενο εξοπλισμό έχουν δεσμευθεί με διεργασία εγκεκριμένη από τις αρμόδιες αρχές· γ)       τα καλώδια έχουν απογυμνωθεί ή τεμαχιστεί. Εάν καλώδιο περιέχει οργανικές επικαλύψεις (πλαστικές ύλες), αυτές έχουν αφαιρεθεί σύμφωνα με τις βέλτιστες διαθέσιμες τεχνικές· δ)      οι κάδοι και τα δοχεία έχουν εκκενωθεί και καθαριστεί· ε)       οι επικίνδυνες ουσίες στα απόβλητα τα οποία δεν αναφέρονται στο σημείο 1) έχουν απομακρυνθεί αποτελεσματικά, με διαδικασία που έχει λάβει έγκριση από την αρμόδια αρχή. ||   
Παράρτημα
II
Δήλωση
συμμόρφωσης με
τα κριτήρια
αποχαρακτηρισμού
αποβλήτων,
σύμφωνα με το
άρθρο 4
παράγραφος 1
 1. || Παραγωγός/εισαγωγέας των θραυσμάτων χαλκού: Επωνυμία: Διεύθυνση: Αρμόδιος επικοινωνίας: Τηλ.: Φαξ: Ηλεκτρονικό ταχυδρομείο: 
 2. || α) Ονομασία ή κωδικός της κατηγορίας θραυσμάτων μετάλλων, σύμφωνα με τις προδιαγραφές ή τα πρότυπα του κλάδου:   β) Κατά περίπτωση, βασικές τεχνικές διατάξεις των προδιαγραφών του πελάτη, όπως σύνθεση, μέγεθος, τύπος και ιδιότητες:   
 3. || Το φορτίο θραυσμάτων μετάλλων ανταποκρίνεται στις προδιαγραφές του κλάδου ή τα πρότυπα που αναφέρονται στο σημείο 2 στοιχείο α) ή τις προδιαγραφές του πελάτη που αναφέρονται στο σημείο 2 στοιχείο β). 
 4. || Ποσότητα του φορτίου σε kg: 
 5. || Έχει συνταχθεί πιστοποιητικό δοκιμών ραδιενέργειας σύμφωνα με τους εθνικούς ή διεθνείς κανόνες για τις διαδικασίες παρακολούθησης και αντιμετώπισης ραδιενεργών θραυσμάτων μετάλλων. 
 6. || Ο παραγωγός θραυσμάτων μετάλλων εφαρμόζει σύστημα διαχείρισης σύμφωνο με τις απαιτήσεις του κανονισμού (ΕΕ) αριθ. … [θα προστεθούν μετά την έκδοση του παρόντος κανονισμού], το οποίο έχει ελεγχθεί από διαπιστευμένο οργανισμό αξιολόγησης της συμμόρφωσης ή από επαληθευτή περιβάλλοντος ή, σε περίπτωση εισαγωγής θραυσμάτων μετάλλων τα οποία έπαυσαν να αποτελούν απόβλητα στο τελωνειακό έδαφος της Ένωσης, από ανεξάρτητο εξωτερικό επαληθευτή. 
 7. || Το φορτίο θραυσμάτων μετάλλων πληροί τα κριτήρια που αναφέρονται στις παραγράφους 3 έως 1 του άρθρου 2 του κανονισμού (ΕΕ) αριθ. … [θα προστεθούν μετά την έκδοση του παρόντος κανονισμού]. 
 8. || Δήλωση του παραγωγού/εισαγωγέα θραυσμάτων μετάλλων: Δηλώνω ότι, στο βαθμό που γνωρίζω, οι ανωτέρω πληροφορίες είναι πλήρεις και ορθές : Ονοματεπώνυμο: Ημερομηνία: Υπογραφή: 
[1]               ΕΕ L 312
της 22.11.2008, σ. 3.
[2]               ΕΕ L 218
της 13.8.2008, σ. 30.
[3]               ΕΕ L 342 της
22.12.2009, σ. 1. 
[4]               ΕΕ L 393
της 30.12.2006, σ. 1.
[5]               ΕΕ L
330 της 14.12.2011, σ. 25.
[6]               ΕΕ L 226
της 6.09.2000, σ. 3.
[7]               ΕΕ L 158
της 30.4.2004, σ. 7.
[8]               ΕΕ L 37
της 13.2.2003, σ. 24.
[9]               ΕΕ L 269
της 21.10.2000, σ. 34.